মুক্তিযুদ্ধকালীন অপারেশন, নানা ঘটনাবলী ‘চোখে দেখা ৭১’ গ্রন্থে বিধৃত হয়েছে। এসব ঘটনা মুক্তিযুদ্ধে আঞ্চলিক ইতিহাস রচনার অন্যতম উপাদান বলা যেতে পারে। গ্রন্থের আরেকটি বিশেষত্ব হচ্ছে মুক্তিযুদ্ধের ইতিহাস রচনার প্রাক-প্রসু্তুতি, উঠে এসেছে অনেক নতুন তথ্য। মুহাম্মদ শামসুল হকের পরিশ্রম স্বার্থক বলা যেতে পারে, এ কারণে যে বইটি ইতোমধ্যে সুধীমহলে আদৃত হয়েছে। ভবিষ্যত প্রজন্ম গ্রন্থপাঠে ইতিহাসমুখী হবে। অনেক ত্যাগ-তিতিক্ষা ও রক্তের বিনিময়ে অর্জিত স্বাধীনতা সম্পর্কে অনেককিছু জানতে পারবে, করে তুলবে শেকড়মুখী।